ΓΡΑΠΤΗ ΕΡΩΤΗΣΗ P-2019/99

υποβολή: Astrid Thors (ELDR) προς την Επιτροπή

(29 Οκτωβρίου 1999)

Θέμα: Ενίσχυση της Ε.Ε. στο πλαίσιο του προγράμματος Phare (RO 09893-02) για την αναδιάρθρωση του συστήματος προστασίας των παιδιών στη Ρουμανία.

Η Επιτροπή διέκοψε τη διαδικασία προσκλήσεως για τηνποβολή προσφορών στο πλαίσιο του ως άνω προγράμματος για την ενίσχυση της αναδιάρθρωσης του συστήματος παιδικής πρόνοιας στη Ρουμανία. Αντ' αυτού, η Επιτροπή αποφάσισε να διαθέσει ολόκληρο τον προϋπολογισμό του 1998 (10 εκατ. Ευρώ) για την παιδική πρόνοια στη Ρουμανία, σε βασικές παροχές αποτελούμενες από τρόφιμα, φάρμακα κλπ. για τα παιδιά των ιδρυμάτων. Παρόμοια διάθεση των πόρων του προϋπολογισμού έχει προβλεφθεί και για το 1999.

Τα παιδιά στη Ρούμανία διαβιώνουν κάτω από ιδιαίτερα δύσκολες συνθήκες. Η κατάσταση αυτή καθιστά απαραίτητη τόσο τη λήψη βραχυπρόθεσμων μέτρων όσο και την πραγματοποίηση μακροπρόθεσμων αναδιαρθρώσεων, προκειμένου να διαφαλισθούν τα δικαιώματα των παιδιών και η απαραίτητη πρόνοια. Με την τροποποίηση του προορισμού των δημοσιονομικών πόρων δεν πρόκειται να καρποφορήσουν οι μακροπρόθεσμες προσπάθειες. τσι θα καθυστερήσουν οι αναδιαρθρώσεις, οι οποίες, σύμφωνα με το έγγραφο της Επιτροπής για την στρατηγική ενόψει της διεύρυνσης, αποτελούν προϋπόθεση για την έναρξη των προενταξιακών διαπραγματεύσεων με τη Ρουμανία. Κατά την εισήγησή του ενώπιον του Ευρωπαϊκού Κοινοβουλίου, στις 13 Μαΐου 1999, ο πρόεδρος της Επιτροπήςπογράμμισε ειδικότερα το θέμα αυτό.

Δενπάρχει άραγε αντίφαση μεταξύ της προτεραιότητας που δίδει η Επιτροπή στις διαρθρωτικές μεταρρυθμίσεις στον τομέα της προστασίας των παιδιών αφενός, και της διακοπής της ενίσχυσης στις μεταρρυθμίσεις αυτές αφετέρου; Δενφίστανται άραγε, προκειμένου να διασφαλισθούν οι βραχυπρόθεσμες παροχές για τα παιδιά που βρίσκονται σε ιδρύματα, άλλα μέσα που να μην θέτουν σε κίνδυνο το μακρυπρόθεσμο μεταρρυθμιστικό έργο; Πότε προβλέπει η Επιτροπή να αποκαταστήσει την παροχή ενίσχυσης των μεταρρυθμίσεων;

Απάντηση του κ. Verheugen εξ ονόματος της Επιτροπής

(24 Νοεμβρίου 1999)

Στη Γνώμη της Επιτροπής το 1997(1) και σε μετέπειτα εκθέσεις προόδου(2) τονίσθηκε η σοβαρή κατάσταση στον τομέα της μέριμνας για το παιδί στη Ρουμανία. Στις αρχές της δεκαετίας του 1990, στο πλαίσιο του προγράμματος Phare, διατέθησαν πιστώσεις, κατ'αρχήν,πό μορφή ανθρωπιστικής βοήθειας και στη συνέχειαπό μορφή ενίσχυσης της αναδιάρθρωσης του τομέα προστασίας του παιδιού. Η Επιτροπή ασχολείτο ανέκαθεν τόσο με τα βραχυπρόθεσμα όσο και με τα μακροπρόθεσμα θέματα της παιδικής μέριμνας στη Ρουμανία.

Το 1999, παρατηρήθηκε σοβαρή επιδείνωση των συνθηκών διαβίωσης σε όλα τα ιδρύματα μέριμνας για το παιδί ως αποτέλεσμα χρηματοδοτικών και διοικητικών προβλημάτων. Το Μάιο του 1999, ο πρωθυπουργός της Ρουμανίας κ. Vasile ζήτησε επειγόντως βοήθεια. Κατόπιν αιτήματος της Επιτροπής, πραγματοποιήθηκαν επισκέψεις επιθεωρητών σε διάφορα ιδρύματα προκειμένου να εντοπισθούν οι ανθρωπιστικές ανάγκες. Οι επιθεωρητές ανέφεραν ότι παρότι ο βαθμός σοβαρότητας των συνθηκών δεν είναι ο αυτός σε όλα τα ιδρύματα, η γενική κατάσταση το καλοκαίρι του 1999 θα ήταν δυνατόν να περιγραφεί μόνο ως απαράδεκτη από την άποψη της βασικήςποδομής καθώς και των συνθηκώνγιεινής, ιατροφαρμακευτικής περίθαλψης, διατροφής και της εν γένει παρεχόμενης βοήθειας.

Αναγνωρίζοντας τη σοβαρότητα της ανθρωπιστικής αυτής κατάστασης, η Επιτροπή κατέβαλε κάθε δυνατή προσπάθεια για την άμεση κινητοποίηση πόρων. Η Υπηρεσία Ανθρωπιστικής Βοήθειας της Επιτροπής (ECHO) έθεσε σε εφαρμογή σχετικό πρόγραμμα (1,75 εκατ.). Ωστόσο, απαιτείται η διάθεση σημαντικότερων ποσών. Ο πλέον αποτελεσματικός τρόπος για την κινητοποίηση των πόρων του Phare ήταν η ακύρωση του διαγωνισμού προκειμένου να διατεθούν άμεσα 8,5 εκατ. από το ποσό των 10 εκατ. για την κάλυψη των βασικών αναγκών. Κατά τη διάρκεια εννέα μηνών, θα διατεθούν τρόφιμα, βιταμίνες και άλλες βασικές παροχές στα 157 ιδρύματα μέριμνας για το παιδί που αντιμετωπίζουν τα σοβαρότερα προβλήματα. Με την επανακατανομή των κεφαλαίων, θα καλυφθούν οι βασικές επισκευές των εγκαταστάσεων θέρμανσης, των οροφών και τουγειονομικού εξοπλισμού. Συγχρόνως, η Επιτροπή πιέζει τις αρχές της Ρουμανίας να συστήσουν ενιαία αρχήπεύθυνη για όλα τα παιδιά των ιδρυμάτων, να παράσχουν επαρκή χρηματοδότηση από τον εθνικό προυπολογισμό και να εφαρμόσουν μακροπρόθεσμες στρατηγικές μέριμνας για το παιδί με βάση τα διεθνή πρότυπα και την πρακτική. Ταπόλοιπα 1,5 εκατ. θα διατεθούν για τη σύσταση ομάδας τεχνικής βοήθειας στη Ρουμανία που θα έχει ως έργο την παρακολούθηση της ανθρωπιστικής βοήθειας, τηνποστήριξη της ενιαίας αρχής και τηνποβοήθηση της Ρουμανίας κατά τον καθορισμό των προδιαγραφών όσον αφορά τις κατάλληλες συνθήκες όλων των οικοτροφείων παιδικής μέριμνας.

Στο πλαίσιο του προϋπολογισμού Phare του έτους 1999, διατέθησαν επιπλέον 25 εκατ. για την προστασία των παιδιών.Ένα μέρος αυτού του ποσού θα χρησιμοποιηθεί για τηνποβοήθηση των αρχών κατά τη διαδικασία διαρθρωτικής μεταρρύθμισης του τομέα μέριμνας για το παιδί και τοπόλοιπο ποσό θα διατεθεί για τις βασικές παροχές. Η απόφαση για την κατανομή των ποσών θα βασισθεί σε πληροφορίες που παρέχονται από την ομάδα τεχνικής βοήθειας η οποία παρακολουθεί την ανθρωπιστική βοήθεια. Η μεταρρύθμιση, η οποία βασίζεται στην αποκέντρωση στις τοπικές αρχές των αρμοδιοτήτων προστασίας των παιδιών και στην ανάπτυξη νέωνπηρεσιών προστασίας των παιδιών, αναμένεται να παράσχει εναλλακτική λύση στην καθιερωμένη τακτική τοποθέτησης των παιδιών σε ιδρύματα και, συνεπώς, ενδέχεται να έχει ως αποτέλεσμα τη μείωση του αριθμού των παιδιών σταπάρχοντα ιδρύματα.

(1) COM(97)2003 τελικό.

(2) COM(1999)510 τελικό.